Poštovani kupci,

Sanofi Pasteur, proizvođač vakcine za gripu (Vaxigrip Tetra) je donio odluku da otkaže već ranije s njihove strane pismeno potvrđene isporuke ovog lijeka za tržište BiH. Iz informacije koju smo juče dobili od predstavnika proizvođača, jasno je da razlozi za takvu odluku leže u činjenici da su se odlučili već proizvedene doze preusmjeriti na njima lukrativnije tržište zemalja EU.

Za ovu sezonu smo još u proljeće ove godine od proizvođača tražili i zvanično naručili mnogo veću količinu ovog lijeka, jersmo bili svjesni da će situacija sa globalnom pandemijom uticati na rast potražnje. Isporučena količina je znatno manja od tražene, tako da smo od početka bili primorani mnoge Vaše narudžbe skraćivati, a ovim zadnjim potezom proizvođača, kada su za nas rezervisane doze preusmjerili negdje drugo, primorani smo čak i nekolicini Vas otkazati kompletnu narudžbu.

Mi shvatamo da smo mnoge od Vas razočarali, jer nećemo moći ispuniti obećanje i isporučiti tražene doze lijeka. Ovim dopisom se ne želimo pravdati, jer smo potpuno svjesni naše odgovornosti i razmijemo Vaše nezadovoljstvo. Nažalost, ne vidimo šta smo mogli uraditi bolje i drugačije. Jer, mi nažalost ne proizvodimo lijek i ne možemo odlučivati o njegovoj sudbini, tj. ne možemo uticati na odluku proizvođača koje mu je tržište manje ili više važno. Svako je gospodar svojih poslovnih odluka i poslovne etike koja leži iza njih.

Zahvalni smo Vam na povjerenju koje ste nam ukazali i beskrajno nam je žao što smo ga ovaj put prema nekolicini Vas iznevjerili. Nadamo se Vašem razumjevanju da razlozi ne leže u polju našeg uticaja.

Srdačanpozdrav.

**Jelena Šilj**

Koordinator Back Office-a BiH